Document ID: 31991D0618

ΑΠΟΦΑΣΗ ΤΗΣ ΕΠΙΤΡΟΠΗΣ της 18ης Νοεμβρίου 1991 για τροποποίηση της απόφασης 77/144/ΕΟΚ περί θέσπισης του κώδικα και των τυπικών κανόνων που διέπουν τη μεταγραφή σε μορφή αναγνώσιμη από μηχανή των στοιχείων των ερευνών για τις φυτείες ορισμένων ειδών οπωροφόρων δένδρων, καθώς και για τον καθορισμό των ορίων των περιοχών παραγωγής για τις έρευνες αυτές (91/618/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 76/625/ΕΟΚ του Συμβουλίου της 20ής Ιουλίου 1976 σχετικά με τις στατιστικές έρευνες που πρέπει να διενεργούν τα κράτη μέλη για τον καθορισμό του παραγωγικού δυναμικού των φυτειών ορισμένων ειδών οπωροφόρων δένδρων (1), όπως τροποποιήθηκε τελευταία από τον κανονισμό (ΕΟΚ) αριθ. 1057/91 της Επιτροπής (2), και ιδίως το άρθρο 4 παράγραφοι 2 και 4,
Εκτιμώντας:
ότι η πείρα που αποκτήθηκε κατά την πραγματοποίηση της τελευταίας βασικής έρευνας επιβάλλει ορισμένες αναπροσαρμογές, αφενός μεν στην περιφερειακή κατάτμηση που πρέπει να χρησιμοποιείται για τη διαβίβαση των στοιχείων στην Επιτροπή, αφετέρου δε στον κοινό κατάλογο των ποικιλιών που αποτελούν αντικείμενο των ερευνών και ότι, κατά συνέπεια, είναι αναγκαίο να αναπροσαρμοσθούν τα παραρτήματα της απόφασης 77/144/ΕΟΚ της Επιτροπής (3), όπως τροποποιήθηκε τελευταία από την απόφαση 87/228/ΕΟΚ (4)-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Στατιστικών,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα παραρτήματα της απόφασης 77/144/ΕΟΚ αντικαθίστανται από τα παραρτήματα που επισυνάπτονται στην παρούσα απόφαση.
Άρθρο 2
Η παρούσα απόφαση απευθύνεται στα κράτη μέλη. Βρυξέλλες, 18 Νοεμβρίου 1991.

Labels: 12
19
6